**Miestne zastupiteľstvo mestskej časti Bratislava-Petržalka**

Materiál na rokovanie

miestneho zastupiteľstva

dňa 16. septembra 2020

Materiál číslo : 72/2020

**Návrh na predĺženie nájmu časti pozemku, parc. č. 2843/48 pre HJ invest, s.r.o.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Predkladateľ:**  **Materiál obsahuje :**

Ing. Petra Vančová 1. Návrh uznesenia

prednostka 2. Dôvodovú správu

3. Žiadosť

4. Kópiu z KM

5. Mapu širších vzťahov

6. Výpis z OR

7. Fotodokumentáciu

8. Stanoviská komisií

**Zodpovedný :**

Mgr. Alžbeta Broszová

vedúca referátu správy

miestneho majetku

**Spracovateľ:**

Mgr. Daniela Grajciarová

referát správy miestneho

majetku

**Návrh uznesenia**

Miestne zastupiteľstvo mestskej časti Bratislava

schvaľuje

nájom časti pozemku registra „C“KN v  k.ú. Petržalka, parc. č. 2843/48 vo výmere 149,62 m2, ostatná plocha, pre HJ invest, s.r.o., Hubeného 3, Bratislava, IČO: 35 941 456 za cenu 77,80 €/m2/rok pod stánkom a prípravovňou jedál (33,00 m2) a 30,- €/m2/rok pod terasou (38,00 m2), 10, - €/m2/rok - vonkajšie sedenie, štrková plocha (48,00 m2) 5,20 € - ostatná plocha (30,62 m2) celkovo za sumu 4 346,62 €/rok , na dobu určitú do 31.12.2023 ako prípad hodný osobitného zreteľa v zmysle §9a ods. 9 písm. c) zákona SNR č. 138/1991 Zb. o majetku obcí v znení neskorších predpisov.

Zmluva o nájme pozemku bude s nájomcom podpísaná do 60 dní po schválení uznesenia v miestnom zastupiteľstve. V prípade, že nájomná zmluva v tejto lehote nebude nájomcom podpísaná, toto uznesenie stratí platnosť.

Dôvodová správa

**Žiadateľ:** HJ invest, s.r.o., Hubeného 3, 831 53 Bratislava, IČO : 35 941 456 (ďalej len žiadateľ)

**Predmet:** časť parcely registra „C“ KN v k. ú. Petržalka, parc. č. 2843/48 o výmere   
149,62 m2, druh pozemku - ostatná plocha. Pozemok zapísaný na LV č. 2644 vo vlastníctve hlavného mesta SR Bratislavy. Zverený bol do správy mestskej časti Bratislava-Petržalka protokolom č. 118800011200 zo dňa 23.08.2012.

**Doba nájmu** : do 31.12.2023

**Výška nájomného:** 77,80 €/m2/rok - zastavaná plocha pod stánkom a prípravovňou jedál   
 (33 m2 x 77,80 €= 2567,40)

30,00 €/m2/rok - terasa (38,00m2 x 30,- € = 1140,00 €)

10, 00 €/m2/rok - vonkajšie sedenie, štrková plocha

(48,00 m2x10,- € = 480,00 €)

5,20 €/m2/rok- ostatná plocha ( žumpa, sklad plechový, WC)

(30,62 m2x 5,20 €= 159,22 €)

Celková ročná suma za prenájom predstavuje čiastku **4 346,62 €.**

Spoločnosť HJ invest, s.r.o., má uzatvorenú nájomnú zmluvu s mestskou časťou Bratislava-Petržalka na časť pozemku, parc. č. 2843/48. Predmetom nájomnej zmluvy je prenájom pozemku, v lokalite Veľkého Draždiaka, na ktorom má umiestnený stánok  rýchleho občerstvenia spolu s terasou, vonkajším sedením a ostatnou plochou ( žumpa, sklad a WC). Žiadateľ má záujem naďalej prevádzkovať stánok s občerstvením, ktorý je v jeho vlastníctve. Z toho dôvodu požiadal o predĺženie nájomnej zmluvy. Nájom sa predkladá na základe kladných stanovísk odborných útvarov, ktoré bolo vydané až po odstránení nedostatkov súvisiacich s užívaním stavieb.

Oddelenie územného rozvoja a dopravy k predĺženiu užívania jestvujúcej dočasnej stavby vydalo súhlasné stanovisko pod číslom 5217/2020/12-OURaD/20109 zo dňa 25.05.2020.

Oddelenie životného prostredia k predĺženiu nájmu nemá námietky, čo potvrdilo listom č. 2743/2020/13-OŽP/14366 zo dňa 09.03.2020. Na objekt bolo vydané rozhodnutie o povolení zmeny v užívaní stavby pod č.j. 5121/2015/10UKSP/2/Ku/18 zo dňa 9.7.2015.


Na základe stanoviska referátu predbežnej právnej ochrany a podnikateľských činností neevidujú v roku 2019 ani v súčasnosti žiadne sťažnosti na uvedenú prevádzku, na základe vyjadrenia ani mestská polícia Petržalka nemá podnety obyvateľov na prešetrenie dodržiavania VZN na uvedenej prevádzke.


Z dôvodu, že stánok je vo vlastníctve žiadateľa a spolu s pozemkom pod stavbou tvoria nedeliteľný celok, považujeme tento nájom ako prípad hodný osobitného zreteľa, v zmysle §9a ods. 9 písm. c) zákona SNR č. 138/1991 Zb. o majetku obcí v znení neskorších predpisov.

Materiál bol predmetom rokovania odborných komisií. Stanoviská sú súčasťou materiálu.

Miestna rada prerokovala návrh a odporučila ho schváliť.


Zmluva o nájme pozemku bude s nájomcom podpísaná do 60 dní po schválení uznesenia v miestnom zastupiteľstve. V opačnom prípade uznesenie stratí platnosť.




















Výpis uznesenia finančnej komisie

Návrh na predĺženie nájmu časti pozemku, parc. č. 2843/48 pre HJ invest, s.r.o

Za: 5

Proti: 0

Zdržal: 0

Finančná komisia odporúča miestnemu zastupiteľstvu schváliť predložený materiál

Výpis z uznesenia zo zasadnutia komisie správy majetku a miestnych podnikov konaného dňa 24. 08. 2020

**Prítomní:** Mgr. Ivan Uhlár, Ing. Pavel Šesták, Mgr. Lena Bočkayová, Ing. Miroslav Behul, PhD., Erich Stračina, JUDr. Henrich Haščák

**K bodu 6/Návrh na predĺženie nájmu časti pozemku, parc. č. 2843/48 pre HJ invest, s.r.o**

Materiál uviedla Mgr. Broszová, vedúca RSMM. Konštatovala, že ide o  materiál, ktorý si vyžadoval stanoviská viacerých odborných útvarov. Po krátkej diskusii komisia prijala nasledovné stanovisko:

Komisia správy majetku a miestnych podnikov odporúča schváliť predložený materiál

**Hlasovanie:**

Prítomní : 6

Za : 6

Proti: 0

Zdržal sa: 0

**Záver:** Uznesenie bolo schválené

Za správnosť: A. Broszová Bratislava 24. 08. 2020

tajomníčka komisie

|  |  |  |  |
| --- | --- | --- | --- |
| **Komisia** | **Schválený materiál** | **Neschválený materiál** | **Poznámky komisie** |
| **Komisia správy majetku a miestnych podnikov** | schválený | - | - |
| **Finančná komisia** | schválený | - | - |